alexandrainst/scandi-wiki huggingface dataset:
Naudlanding

Naudlanding er ei landing med eit luftfartøy som må gjerast i ein naudsituasjon, med eller utan motorkraft, på den mest høvelege staden i nærleiken. Utrykket gjeld særleg utanom flyplass og rullebane.

Naudlanding kan gjerast i situasjonar der tryggleiken i eit luftfartøy er truga, som ved tap av motorkraft eller brann. For å kunne lande trygt må ein ta omsyn til tilhøve som kan verke inn på landinga, som terreng og vind.

Kjelder 
 

Luftfart
Sekt

Sekt er ei undergruppe av eit større meinings- eller trussamfunn som vanlegvis har skild seg ut frå ei større gruppe. Nemninga blir særleg brukt om religiøse samansluttingar som har en avvikande truvedkjenningar, dogme eller rituale i høve til ei større, meir etablert rørsle, men også om andre flokkar eller særgrupper, til dømes politiske sekter og mindre grupperingar med meiningar som skil seg frå det rådande synet i eit parti. Nemninga kan ha nedsetjande tyding.

Kjelder

Denne artikkelen bygger på «Sekt» frå ,  den 17. mars 2019.  
 

Religion og livssyn
religiøse organisasjonar
Politiske organisasjonar
Cornell Lab of Ornithology

Cornell Lab of Ornithology er ei medlemstødd eining av Cornell University i byen Ithaca i staten New York som studerer fuglar og anna dyreliv.  Omtrent 250 forskarar, professorar, tilsette og studentar arbeidar i ei rekke program vigde til oppdraget for institusjonen: å tolke og verne jordas biologiske mangfald gjennom forsking, utdanning og medborgarforsking fokusert på fuglar. Det er primært dei 75 000 medlemmene som finansierer verksemda. Cornell Lab publiserer bøker under Cornell Lab Publishing Group, ei kvartalsvis publisering, Living Bird magazine og eit månadleg elektronisk nyheitsbrev. Han forvaltar mange medborgarvitskaplege prosjekt og nettstader, inkludert Webby-prisbelønte All About Birds.

Kjelder 
Denne artikkelen bygger på «Cornell Lab of Ornithology» frå ,  den 17. mars 2019.  
 
Referansar

Bakgrunnsstoff 
 Cornell Lab of Ornithology
 Cornell Lab of Ornithology on Google Cultural Institute
 All About Birds: Online Bird Guide
 Ivory-billed woodpecker
 Macaulay Library verdas største samling av lydopptak og videoopptak av dyr

Forskingsinstitutt i USA
Cornell University
Ornitologi
John Stratton Hawley

John Stratton Hawley () er ein amerikansk religionsforskar som særleg er kjend for verka sine om hinduismen og bhaktirørsla. I 2016 blei han utnemnd til Claire Tow Professor of Religion ved Barnard College ved Columbia University i New York, etter å ha vore tilsett same staden sidan 1986.

Verk

Monografar

Artikkelsamlingar

Artiklar og kapittel i bøker

Meldingar

Kjelder

Denne artikkelen bygger på «Хоули, Джон Стрэттон» frå ,  den 17. mars 2019.  
 

USA-amerikanske religionsforskarar
Bramin

Bramin eller braman (sanskrit bráhmana) er i hinduismen ein prest og medlem av den høgste av dei fire sosiale klassene, varna, i det gamle indiske samfunnet. Braminane, som var dei einaste som var fylt av den mystiske kraften brahman, var sjølvskrivne som prestar og hadde ein viktig rolle ved offerhandlingane. Gjennom tidene har dei vore viktige berarar av indisk kultur, og braminar har utmerkt seg både som politikarar, diktarar og lærde. Jamvel om braminane klarte å overvinne faren som ei stund truga dei frå buddhismen, vart maktgrunnlaget deira rokka i samband med det muslimske og seinare britiske herredømet i India. I dagens India har braminane derimot framleis innverknad.

Det er braminane som har utforma det indiske kastesystemet, og i teorien gjeld dei framleis som den mest høgsette kasten, som «gudar på jorda». I røynda er braminane del av mange ulike kastar, og arbeidet dei gjer varierer mykje.

Kjelder 

Hinduisme
Religiøse leiarar
Indisk historie
Religiøse yrke
Ingrid Tandrevold

Ingrid Landmark Tandrevold () er ein norsk skiskyttar frå Bærum i Akershus. Ho vann VM-gull i 4 x 6 km stafett med Noregs lag under VM i skiskyting 2019, ein meisterskap der ho også vann sølvmedaljen i 7,5 km sprint. Tandrevold er medlem i Fossum Idrettsforening.

Aktiv
Tandrevold vart norsk meister i normalprogrammet allereie i 2015. Ho deltok i Vinter-OL 2018 i Pyeongchang utan å utmerke seg i dei individuelle tevlingane, men var med å gå Noregs kvinne-stafettlag inn til fjerdeplass. Tandrevold fekk sitt internasjonale gjennombrot i 2019-sesongen. I verdscuptevlingane i Ruhpolding gjekk ho inn til andreplass i fellesstart. Under verdsmeisterskapen 2019 i Östersund slo ho til med to fulle skytehus og andreplass i 7,5 km sprint, slått med 9,7 sekundar av gullvinnar Anastasija Kuzmina frå Slovakia. Ei veke seinare gjekk Tandrevod ein prikkfri andreetappe for det norske vinnarlaget i 4 x 6 km stafett, dei andre verdsmeistrane var Synnøve Solemdal, Tiril Eckhoff og Marte Olsbu Røiseland.

Kjelder
Denne artikkelen bygger på «Ingrid Landmark Tandrevold» frå ,  den 18. mars 2019.

Bakgrunnsstoff 
 

Norske skiskyttarar
Verdsmeistrar i skiskyting
Noregsmeistrar i skiskyting
Norske deltakarar under vinter-OL 2018
Skiskyttarar under vinter-OL 2018
Norske deltakarar under vinter-OL 2022
Skiskyttarar under vinter-OL 2022
Deltakarar under VM i skiskyting 2019
Deltakarar under VM i skiskyting 2020
Deltakarar under VM i skiskyting 2021
Folk frå Bærum
Lars Helge Birkeland

Lars Helge Birkeland () er ein norsk skiskyttar frå Birkenes i Aust-Agder. Han vart verdsmeister då han gjekk den fyrste etappen på det norske laget som vann 4 x 7,5 km stafett under VM i skiskyting 2019 i Östersund. Birkeland deltok også på Norges lag som tok sølv på stafett under Vinter-OL 2018 i Pyeongchang. Han er medlem i Birkenes Idrettslag.

Han er sidan 2015 gift med Fanny Horn Birkeland.

Aktiv
Lars Helge Birkeland deltok på 20 km i verdsmeisterskapen i skiskyting både i 2012 og 2013, i begge tevlingane hamna han langt ned på resultatlista. Betre gjorde han det då VM i skiskyting 2017 fann stad i Hochfilzen, der han kom på niandeplassen på 20 km, med eitt tillegssminutt. Under dei olympiske vinterleikane 2018 i Sør-Korea tok han seg av den fyrste etappen for eit norsk mannskap som enda opp med sølv i 4 x 7,5 km stafett. Året etter vann Birkeland VM-gull då han på ny fekk gå fyrstetappen for Noregs lag i 4 x 7,5 km. Etter Birkeland gjekk Tarjei Bø, Vetle Sjåstad Christiansen og ankermannen Johannes Thingnes Bø.

Kjelder
Denne artikkelen bygger på «Lars Helge Birkeland» frå ,  den 18. mars 2019.  
 

Norske skiskyttarar
Verdsmeistrar i skiskyting
Olympiske sølvmedaljevinnarar for Noreg
Medaljevinnarar under vinter-OL 2018
Norske deltakarar under vinter-OL 2018
Skiskyttarar under vinter-OL 2018
Kongepokalvinnarar i skiskyting
Folk frå Birkenes
Erlend Bjøntegaard

Erlend Øvereng Bjøntegaard () er ein norsk skiskyttar, fødd på Kongsberg. Han vart norsk meister 2018 i fellsstart-tevlinga, og har tre individuelle pallplasseringar i verdscupen i skiskyting. Også far hans, Sigvart Bjøntegaard, deltok internasjonalt i skiskyting.

Aktiv
Erlend Bjøntegaard debuterte i verdscupen i skiskyting i Östersund i november 2012, der han overraska med ein sjuandeplass på 20 km. Dei komande åra sleit han med å markere seg mellom sterke nasjonale skiskyttarar som Ole Einar Bjørndalen, Tarjei Bø og Johannes Thingnes Bø. I si fyrste internasjonale meisterskapstevling, 7,5 km under verdsmeisterskapen på heimebane i 2016, mislukkast Bjøntegaard fullstendig.

OL-sesongen 2018 viste Bjøntegaard meir stabilt toppnivå, så ved to høve kunne han klive opp på pallen etter individuelle verdscup-tevlingar. I januar vart han nummer tre i fellesstarten i Antholz, før han i Tjumen, i sesongens siste verdscuprenn kom på andreplass, også det i fellesstart. Under vinterleikane i Sør-Korea vart han femtemann i sprinttevlinga. På tampen av vinteren 2018 vart han på Lillehammer noregsmeister, etter å ha vunne fellesstarten framom Johannes Thingnes Bø og bronsemedaljør Alexander Os. I 2019-sesongen vart Bjøntegaard nest best på sprinten i verdcsupen i Antholz, einast landsmannen Johannes Thingnes Bø gjekk fortare. Under VM i skiskyting 2019 i Östersund starta Bjøntegaard opp med ein sjuandeplass på 7,5 km, resten av meisterskapen hamna han lengre ned på resultatlistene.

Kjelder
Denne artikkelen bygger på «Erlend Bjøntegaard» frå ,  den 18. mars 2019.  
 

Norske skiskyttarar
Norske deltakarar under vinter-OL 2018
Skiskyttarar under vinter-OL 2018
Folk frå Kongsberg
Dominik Windisch

Dominik Windisch () er ein italiensk skiskyttar frå Bruneck i Sør-Tirol som vart verdsmeister på 15 km fellesstart under VM i skiskyting 2019. Han har elles sanka tre bronsemedaljar i olympiske vinterleikar og ein fjerde bronse i verdsmeisterskap.

Kjelder
Denne artikkelen bygger på «Dominik Windisch» frå ,  den 18. mars 2019.  
 

Italienske skiskyttarar
Sugar Mountain – Live at Canterbury House 1968

Sugar Mountain – Live at Canterbury House 1968 er eit konsertalbum av den kanadiske musikaren Neil Young. Den 8. til 10. november 1968 spelte Young tre konsertar i Canterbury House i Ann Arbor. Dette albumet består av opptak frå den 9. og 10. november.

Albumet er volum 00 i Archives Performance Series. Sidan volum 2 og 3 alt var blitt gjeven ut, var dette den tredje utgjevinga i serien. Det kom òg ut som ein del av The Archives Vol. 1 1963–1972 i 2009.

Albumet kom berre ut på ei CD/DVD-samling, med ein DVD som inneheldt ein HD-lydversjon av albumet. DVD-en inneheld òg ein trailer Archives Vol. 1-boksen.

Innspelinga av songen «Sugar Mountain» frå denne konserten var tidlegare gjeven ut som B-side og på samlealbumet Decade i 1977.

Ei vinylutgåve av albumet kom ut i Japan i april 2009. 

Fotografiet på omslaget er teken i 1967 av Linda Eastman, som seinare gifta seg med Paul McCartney.

Innhald

Salslister

Kjelder
Denne artikkelen bygger på «Sugar Mountain – Live at Canterbury House 1968» frå ,  den 18. mars 2019. 
 oppgav desse kjeldene:

Konsertalbum av Neil Young
Konsertalbum frå 2008
Reprise Records-album
Reprise Records-album
Simon Schempp

Simon Schempp () er ein tysk skiskyttar frå Mutlangen i Baden-Württemberg som har vunne fire VM-gull i skiskyting. I perioden 2010-18 sanka han seg også to OL-sølv og like mange VM-sølv, samt to VM-bronser og ei OL-bronse. Åra 2014-17 sigra Schempp i 12 renn i verdscupen i skiskyting.

Kjelder
Denne artikkelen bygger på «Simon Schempp» frå ,  den 18. mars 2019.  
 

Tyske skiskyttarar
Verdsmeistrar i skiskyting
Olympiske sølvmedaljevinnarar for Tyskland
Olympiske bronsemedaljevinnarar for Tyskland
Tyske deltakarar under vinter-OL 2010
Skiskyttarar under vinter-OL 2010
Medaljevinnarar under vinter-OL 2014
Tyske deltakarar under vinter-OL 2014
Skiskyttarar under vinter-OL 2014
Medaljevinnarar under vinter-OL 2018
Tyske deltakarar under vinter-OL 2018
Skiskyttarar under vinter-OL 2018
Hanna Öberg

Hanna Linnea Öberg () er ein svensk skiskyttar frå Svensbyn i Piteå. Ho vart olympisk meister i 15 km normalprogram under Vinter-OL 2018 i Pyeongchang og verdsmeister i same øvinga under VM i skiskyting 2019 i Östersund. Öberg tok elles del på kvinne-stafettlaga som gjekk inn til sølv i dei to nemnde meisterskapane, og ho var med i Sveriges bronsemannskap på mixstafetten ved VM 2019 på heimebane.

Kjelder
Denne artikkelen bygger på «Hanna Öberg» frå ,  den 19. mars 2019.  
 

Svenske skiskyttarar
Verdsmeistrar i skiskyting
Olympiske meistrar for Sverige
Olympiske sølvmedaljevinnarar for Sverige
Medaljevinnarar under vinter-OL 2018
Svenske deltakarar under vinter-OL 2018
Skiskyttarar under vinter-OL 2018
Medaljevinnarar under vinter-OL 2022
Svenske deltakarar under vinter-OL 2022
Skiskyttarar under vinter-OL 2022
Deltakarar under VM i skiskyting 2017
Deltakarar under VM i skiskyting 2019
Deltakarar under VM i skiskyting 2020
Deltakarar under VM i skiskyting 2021
Karmosin

Karmosin er ein mørk høgraud farge med eit svakt blåleg skjær. Ordet karmosin stammar opphavleg frå arabisk, og er komte til norsk gjennom tysk og italiensk frå mellomalderlatin carmesinus. Fargenamet karmin har liknande opphav. 

Ein kallar også stoffet azorubin. Det blir noko brukt som tilsetjingstoff med E-nummeret E122, til dømes ved konservering av frukt og grønnsaker, til ost eller pølsetarmar.

Mitt navn er Karmosin (Benim adım Kırmızı) er tittelen på ei bok av den tyrkiske forfattaren og nobelprisvinnaren Orhan Pamuk.

Galleri

Kjelder

Farger
Karmin

Karmin eller karminraudt er ein høgraud eller blodraud farge eller eit fargestoff. Det kjem hovudsakleg frå karminsyre (C22H20O13).

Karmin blir brukt som tilsetjingstoff i mat og drikke med E-nummeret E120. Det blir også brukt til å farga sminke,  tekstilar og andre fargeprodukt.

Ein har særleg fått pigmentet frå cochenillelus, ein type skjoldlus. Karmin er eigentleg eit giftstoff som lusa produserer for å verna seg frå rovdyr. 
 
Ordet karmin kjem frå fransk eller tysk, frå mellomalderlatin carminium, og er ei samanblanding av arabisk qirmiz, 'skarlak', og latin minium, 'mønje'.

Kjelder

Denne artikkelen bygger på «Karmin» frå , og «Karmin» frå  den 19. mars 2019.  
 

Farger
Dorothea Wierer

Dorothea Wierer () er ein italiensk skiskyttar frå Rasen-Antholz i Sør-Tirol. Ho vann verdscupen i skiskyting 2019 og vart verdsmeister i 12,5 km fellesstart under VM i skiskyting 2019 i Östersund. Åra 2013-19 sanka ho også to VM-sølv, tre VM-bronsar og to OL-bronsar, fordelt på ulike individuelle øvingar og stafett-tevlingar.

Aktiv
Wierer gjekk startetappen for Italias lag som tok bronse i kvinne-stafetten under VM i skiskyting 2013 i Nové Město, to år seinare var ho ankerkvinne då dei italienske kvinnene vann ein ny stafett-bronse ved VM 2015 i Kontiolahti. I mellomtida hadde ho vunne endå ein bronsemedalje, då ho under Vinter-OL 2014 i Sotsji tok seg av ein etappe for Italias mannskap på mixstafetten. Individuelt i Sotsji vart ho som best nummer 6 i 7,5 km sprint. Under VM i skiskyting 2016 i Oslo sikra Wierer seg sølvmedaljen på jaktstarten. Wierer og Italia vann bronsen på mixstafetten ved Vinter-OL 2018 i Pyeongchang, nett som i dei forrige vinterleikane. Frå VM i skiskyting 2019 i Östersund reiste Wierer med medaljar i alle tre valørane. Fyrst fekk ho bronse med Italias mannskap i mixstafetten, der etter tok ho og Lukas Hofer sølvmedaljen i parstafetten, slått av Noreg, før ho avslutta meisterskapen med å vinne gullmedaljen på fellesstarten.

Wierer vann sitt fyrste renn i verdscupen i skiskyting då ho gjekk til topps på normaldistansen i Östersund 3. desember 2015. VM-sigeren same stad var hennar sjuande individuelle triumf i verdscupen. Pr 20.3.2019 har ho oppnådd 28 (7-11-10) pallplasseringar i individuelle verdscuptevlingar. Med italienske stafettlag står ho bokført med 17 (4-5-8) pallplassar.

Kjelder
Denne artikkelen bygger på «Dorothea Wierer» frå ,  den 19. mars 2019.  
 

Italienske skiskyttarar
Denise Herrmann

Denise Herrmann () er ein tysk langrennar og skiskyttar frå Bad Schlema i Sachsen. Ho vart verdsmeister på jaktstarten under VM i skiskyting 2019 i Östersund. I same meisterskapen fekk ho sølv på mixstafetten og ho tok bronsemedaljen på fellesstarten. Tidlegare vann ho OL-bronse i langrenn med Tysklands lag i 4 x 5 km stafett under Vinter-OL 2014 i Sotsji.

Kjelder
Denne artikkelen bygger på «Denise Herrmann» frå ,  den 19. mars 2019.  
 

Tyske langrennsløparar
Tyske skiskyttarar
Benedikt Doll

Benedikt Doll () er ein tysk skiskyttar frå Titisee-Neustadt i Baden-Württemberg. Han vart verdsmeister på 10 km under VM i skiskyting 2017 i Hochfilzen. Doll har elles sikra seg tre VM-sølv i ulike stafettevlingar og tok to bronsemedaljar under Vinter-OL 2018 i Pyeongchang.

Aktiv
Doll gjekk ein etappe for det tyske mannskapet som kom på sølvplass i 4 x 7,5 km stafett då VM i skiskyting 2016 fann stad i Oslo, gullet gjekk til Noreg. Året etter kneip han gullmedaljen på 10-kilometeren ved verdmeisterskapen i Hochfilzen, etter feilfri skyting slo han norske Johannes Thingnes Bø med 0,7 sekundar. Under dei olympiske vinterleikane 2018 i Sør-Korea tok Doll bronsen på jaktstarten, OL-bronse nummer to fekk han så i 4 x 7,5 km stafett. Ved VM i skiskyting 2019 i Östersund gjekk Doll som ankermann inn til sølv for to ulike stafettlag, høvesvis i mixstafett og i mannsstafett. I begge tvelingane stod norske lag i vegen for tyske triumfar.
 
Pr 19.3.2019 er VM-triumfen i Hochfilzen Dolls einaste siger i eit individuelt renn i verdscupen i skiskyting. To gongar har han vorte nummer 2 og ein gong nummer 3.

Kjelder
Denne artikkelen bygger på «Benedikt Doll» frå ,  den 19. mars 2019.

Bakgrunnsstoff 
 

Tyske skiskyttarar
Verdsmeistrar i skiskyting
Olympiske bronsemedaljevinnarar for Tyskland
Medaljevinnarar under vinter-OL 2018
Tyske deltakarar under vinter-OL 2018
Skiskyttarar under vinter-OL 2018
Tyske deltakarar under vinter-OL 2022
Skiskyttarar under vinter-OL 2022
Deltakarar under VM i skiskyting 2015
Deltakarar under VM i skiskyting 2016
Deltakarar under VM i skiskyting 2017
Deltakarar under VM i skiskyting 2019
Deltakarar under VM i skiskyting 2020
Deltakarar under VM i skiskyting 2021
Millenniumsgenerasjonen

Millenniumsgenerasjonen (etter engelsk millennials) er eit omgrep nytta om generasjonen fødd mellom starten av 1980-åra og midten av 1990-åra, dvs. den generasjonen som var barn og ungdomar på slutten av 1990-åra og byrjinga av 2000-talet, rundt tusenårsskiftet. Meir presist blir generasjonen av mange definert som personar fødde mellom 1980 eller 1981 og 1996.

På grunn av globaliseringa, sosiale medium, spreiinga av den vestlige kulturen og raske forandringar, har personar frå millenniumsgenerasjonen meir til felles med kvarandre enn dei har med eldre generasjonar i sitt eige land.

På norsk nyttar ein ofte omgrepet «ironigenerasjonen» om den føregåande generasjonen, med fødselsår på 1970-åra og fram til omlag 1980. Internasjonalt nyttast også det noko vidare omgrepet generasjon X om den føregåande generasjonen. Omgrepet snøfnuggenerasjonen har etablert seg som eit nedsettande eller ironisk namn på generasjonen etter millenniumsgenerasjonen, med fødselsår frå omlag 1997 til i dag.

Ord og uttrykk
Øystein Bagle-Tennebø

Øystein Bagle-Tennebø () er ein norsk siviløkonom, forfattar, musikkskribent og fotograf. Han er fødd og oppvaksen på Tennebø i Vågsøy kommune.

Bagle-Tennebø har vore dagleg leiar i Bondeungdomslaget i Oslo sidan oktober 2018. Tidlegare har han mellom anna vore personalsjef i partiet Høgre. Sidan 2015 har han skrive om musikk og fotografert konsertar for www.musikknyheter.no.

Bokutgivingar av Øystein Bagle-Tennebø 
 Peter and Roger – 2014
 Gordon Brown – 2014 (I samarbeid med Enid L. Morgon)

I tillegg har han skrive eit filmmanus og ei bok, Maktens Pris, som ikkje er utgjett enno.

Balge-Tennebø er skilt og har to born, Jesper og Agnes.

Kjelder 

Norske forfattarar
Folk frå Vågsøy
Nasiriyah-distriktet

Nasiriyah-distriktet er eit distrikt i Dhi Qar guvernement i Irak.

Distrikt i Dhi Qar guvernement
Al-Rifa'i-distriktet

Al-Rifai-distriktet er eit distrikt i Dhi Qar guvernement i Irak, 80 km nord for Nasiriyah og 300 km sør for Bagdad. Det er kalla opp etter sjeik Ahmed al-Rifa'i, som skipa Rifa'i Sufi-orrdenen. Det omfattar administrasjonssenteret Al-Rifai og byane Al Nasir, Al Fajir (ناحية الفجر) og Qalat Sukkar. Distriktet har kring 450 000 innbyggjarar, hovudsakleg arabarar og sjiamuslimar som arbeidar innan jordbruk, små forretningar og statlege jobbar.

Garraf oljefelt ligg i distriktet, kring 5 km nordvest for byen al-Rafai. Det held opp mot 1 milliard fat olje. 

Sumer universitet ligg i al Rafai og vart skipa i 2011.

Kjelder
Denne artikkelen bygger på «Al-Rifai District» frå ,  den 19. mars 2019. 
 oppgav desse kjeldene:

Busetnader i Dhi Qar guvernement
Al-Shatrah-distriktet

Al-Shatra-distriktet er eit distrikt i Dhi Qar guvernement i Irak.

Distrikt i Dhi Qar guvernement
Suq Al-Shoyokh-distriktet

Suq Al-Shoyokh-distriktet er eit distrikt i Dhi Qar guvernement i Irak.

Distrikt i Dhi Qar guvernement
Baladrooz-distriktet

Balad Ruz-distriktet (arabisk بلدروز)  er eit distrikt i Diyala guvernement i Irak. Av byar og landsbyar i distriktet finn ein Balad Ruz, Mandali, Turki, Fatamia, Kurkush og Taweela. Distriktet er hovudsakleg busett av sjia-arabarar og, nær grensa til Iran, kurdarar. Landsbyar sør for hovudstaden opplevde etnisk reinsing av sjiamuslimar av wahhabi-terroristar under Irakkrigen.

Kjelder
Denne artikkelen bygger på «Baladrooz district» frå ,  den 19. mars 2019. 
 oppgav desse kjeldene:

Distrikt i Diyala guvernement
Ba'quba-distriktet

Ba'quba-distriktet er eit av distrikta i Diyala guvernement i Irak. Det administrative senteret Baquba er hovudstad i guvernementet.

Silkevegen gjekk gjennom Ba’quba, som på den tida var ein vegestasjon. I dag er regionen eit jordbruks- og handelssenter, særleg appelsinar.

Klima 
Klimaet i distriktet er hovudsakleg ørkenbasert med milde til kjølige vintrar og tørre, heite somrar. Temperaturen om sommaren kan temperaturen nå 50 °C. Om vinteren er temperaturane typisk frå 15 til 19 °C på dagtid og ned til 2 til 5 °C om natta. Sandstormar er vanlege på sommaren. Ba’quba-distriktet kan i sjeldne tilfelle få snøfall om vinteren.

Kjelder

Denne artikkelen bygger på «Ba'quba district» frå ,  den 19. mars 2019. 
 oppgav desse kjeldene:

Distrikt i Diyala guvernement
Al-Khalis-distriktet

Al Khalis-distriktet, Khalis eller Al Khales er eit av seks distrikt i Diyala guvernement i Irak. Den største busetnaden er landsbyen med same namn. Landsbyen Al Khalis ligg kring 15 km nord for Baqubah.

Byar og landsbyar i distriktet
 Ashraf by
 Marfu
 Nye
 Udame
 Al Khalis
 Al Mansouryah

Kjelder
Denne artikkelen bygger på «Al Khalis District» frå ,  den 19. mars 2019.  
 

Distrikt i Diyala guvernement
Khanaqin-distriktet

Khanaqin-distriktet (kurdisk Xanaqîn, arabisk خانقين) er eit distrikt i Diyala guvernement i Irak. Det vert rekna som eit omstridd territorium i Nord-Irakmellom føderale og regionale styresmakter, men vert offisielt rekna som ein del av Diyala guvernement.

Alwand renn gjennom Khanaqin-distriktet før ho munnar ut i Diyala.

Folketalet i 2017 er estimert til over 300 000.

Kjelder
Denne artikkelen bygger på «Khanaqin District» frå ,  den 19. mars 2019. 
 oppgav desse kjeldene:

Distrikt i Diyala guvernement
Kifri-distriktet

Kifri-distriktet er eit av seks distrikt i Diyala guvernement i Irak. Adminsitrasjonssenteret er Kifri.

Distrikt i Diyala guvernement
Al-Miqdadiya-distriktet

Al-Muqdadiya-distriktet er eit av distrikta i Diyala guvernement i Irak.

Distrikt i Diyala guvernement
Amadiya-distriktet

Amadiya-distriktet (sorani قەزای ئامێدی, qezayê Amêdî, قضاء العمادية qaḍāʾ al-Emadiyah) er eit distrikt nord i sentrale Dohuk guvernement i Kurdistan-området nord i Irak. Det administrative senteret er byen Amadiya.

Underdistrikt
Distriktet har fire underdistrikt: 
Amadiya
Bamarni
Barwari Bala
Kani Masi
Sarsink
Nerwa Rekan

Galleri

Innbyggjarar
30 % av innbyggjarane er assyriske og 70 % er kurdarar i 2012.

Distrikt i Dohuk guvernement
Dohuk-distriktet

Dohuk-distriktet (arabisk قضاء دهوك qaḍāʾ Dahūk; sorani قەزای دهۆک, qezayê Dihok) er eit distrikt sentralt i Dohuk guvernement i Kurdistan-området nord i Irak. Det administrative senteret er byen Dohuk.

Underdistrikt 
Distriktet har tre underdistrikt:
Dohuk
Zawita
Mangesh

Galleri 

Distrikt i Dohuk guvernement
Sumel-distriktet

Simele-distriktet (arabisk قضاء سميل qaḍāʾ Sumail; sorani قەزای سێمێل, qezayê Sêmêl) er eit distrikt vest i Dohuk guvernement nord i Irak. Det administrative senteret er byen Simele.

Underdistrikt
Distriktet har tre underdistrikt: 
Simele
Batel
Fayda

Jesidiar i Irak
Distrikt i Dohuk guvernement
Zakho-distriktet

Zakho-distriktet (arabisk قضاء زاخو , qaḍāʾ Zāḫū; sorani قەزای زاخۆ qezayê Zaxo) er eit distrikt nordvest i Dohuk guvernement i det kuridiske området nord i Irak. Det administrative senteret er byen Zakho.

Underdistrikt
Distriktet har fleire underdistrikt: 
Zakho
Ibrahim Khalil eller Rizgari
Darkar eller Hizawa
Batifa

Kjelder
Denne artikkelen bygger på «Zakho District» frå ,  den 19. mars 2019.  
 

Distrikt i Dohuk guvernement